مستغرب احبك لو جديد اشتاگ
مستغرب احبك لو جديد اشتاگ
تمنعني وعلية انجرت اسيوفك
تنكرني ولك ميهمني اي نكران
نهر اني بمحبتك تنكراجروفك
اذا بعت الشفايف حتى ما حاچيك
صدگ من احلفك تنطق اچفوفك
مو نزوه بحياتك اني يا بذات
حتى اتبيعني وتمنعني مااشوفك
اقبل لو تصير ابروحي هم ونوح
واشيل الحمل منك واصبح اچتوفك
اذا تبچي ردت انطيك عيني افداك
لو عيني انعمت كملت معروفك
تتحول جرح بيه احمل اجروح
اذا ينزفني جرحك كلي ماروفك
مو ضعف وحياتك مبدأ واخلاص
واحس ابروحي شالت سكنت بجوفك
وادية الضاعت ولاكيتهن من جيت
على شعرك شفتهن حاضنه ازلوفك
تذكرت الشفايف هسه من ايديك
شفتهن عل رسايل رسم بظروفك
مااقبل اعوفك گلي ليش انساك
مو حتى من انام اتلاگه بطيوفك